θεοι. ο ιερευς του απολλωνος του εριθασεου π[ρ]οαγορευει και απαγορευει υπερ τε εαυτ[ου] και των δημ[ο]των και του δημου του αθηνα[ι]ων μη κοπτειν το ιερον του απολλωνος μηδε [φ]ερειν ξυλα μηδε κουρον μηδε φρυγανα μηδ[ε] φυλλο[β]ολα εκ του ιερου αν δε τις ληφθει [κ]οπτων η φερων τι των α[π]ειρημενων εκ του [ι]ερου αν μεν δουλος ει ο λη[φ]θεις μαστιγω[σ]εται πεντηκοντα πληγας και παραδωσει [α]υτον και του δεσποτου τουνομα ο ιερευς [τ]ωι βασιλει και τει βουλει κατα το ψηφισ[μ]α της βουλης και του δημου του αθηναιων αν δε ελευθερος ει θωασει αυτον ο ιερευ[ς] μετα του δημαρχου πεντηκοντα δραχμαις και παραδωσει τουνομα αυτου τωι βασιλ[ει] και τει βουλει κατα το ψηφισμα της βου[λ]ης και του δημου του αθηναιων.
Att. — stoich. 33 — fin. s. IV a.
 fin. s. IV a.